**OPIS POSLOVA, PODACI O PLAĆI RADNOG MJESTA, SADRŽAJ I NAČIN TESTIRANJA, PRAVNI IZVORI ZA PRIPREMU PROVJERE ZNANJA ZA KANDIDATE/KINJE**

vezani uz raspisani javni natječaj za prijam u državnu službu, na neodređeno vrijeme, u Središnjem državnom uredu za obnovu i stambeno zbrinjavanje, objavljenog u Narodnim novinama broj 99/19 od dana 18. listopada 2019.

GLAVNO TAJNIŠTVO

SLUŽBA ZA INFORMATIČKE POSLOVE

Odjel za informatičku podršku

Radno mjesto : **STRUČNI REFERENT - 1 izvršitelj/ica**

Izvod iz Pravilnika o unutarnjem redu SDUOSZ-a:

**Poslovi i zadaci:**

-pruža informatičku pomoć korisnicima;

-sudjeluje u instalaciji, konfiguraciji i održavanju elemenata informatičkog sustava (hardver, softver, mreža);

-nadzire i podešava sustav;

-dijagnosticira kvarove i greške u radu sustava i sudjeluje u njihovom ispravljanju;

-izvještava o korištenju elemenata sustava;

-obavlja poslove redovitog obilaska server soba;

-obavlja poslove prihvata isporuka, evidencije i skladištenja nove računalne opreme;

-brine se za optimalno funkcioniranje i održavanje serverske infrastrukture te vodi i ažurira odgovarajuću dokumentaciju,;

-izrađuje analize, statistike i izvješća;

-zaprima telefonske pozive;

-odgovara za točnost i ažurnost podataka u evidencijama kojima upravlja;

-brine o rasporedu nabavljene opreme te ažurira evidencije o novoj opremi te opremi koja je u funkciji ili je povučena iz upotrebe;

-surađuje na tehničkom dijelu poslova vezanih uz web stranicu,

-po potrebi obavlja poslove vezane za primitak, urudžbiranje i raspoređivanje akata u Centrix

-obavlja i druge poslove po nalogu neposredno nadređenog službenika.

**IZVORI ZA PRIPREMU PROVJERE ZNANJA ZA RADNO MJESTO**

Pitanja kojima se provjerava **znanje, sposobnosti i vještina bitna za obavljanje poslova radnog mjesta,** temelje se na sljedećim izvorima:

1.znanje informatike općenito, operativni sustav MS Windows i Linux, mrežna topologija, programiranje i baze podataka, uredski programi

2.operativni sustavi, MS Windows, Linux distribucije, mrežna topologija, osnovne baze podataka, MS Office, OpenOfffice, LibreOffice

Pismeni test provjere znanja engleskog jezika.

**PODACI O PLAĆI RADNOG MJESTA:**

Na temelju članka 108. Zakona o državnim službenicima i namještenicima (Narodne novine, broj 27/01) koji se primjenjuje temeljem odredbe članka 144. stavka 2. Zakona o državnim službenicima (Narodne novine, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12-pročišćeni tekst,37/13,38/13, 1/15,138/15-Odluka i Rješenje Ustavnog suda, 61/17, 70/19), plaću navedenog radnog mjesta koji, sukladno Uredbi o nazivima radnih mjesta i koeficijentima složenosti poslova u državnoj službi (Narodne novine, broj 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18), iznosi **0,854** i osnovice za izračun plaće uvećan za 0,5% za svaku navršenu godinu radnog staža. Osnovica za obračun plaće državnih službenika i namještenika utvrđuje se odlukom Vlade Republike Hrvatske, sukladno važećoj sukladno važećoj Odluci o visini osnovice za obračun plaće za državne službenike i namještenike (Narodne novine, broj 40/09).

**TESTIRANJE KANDIDATA**

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije s kandidatima.

Testiranje se provodi u dvije faze.

Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta te za vježbenike provjera znanja osnova upravnog područja za koje je raspisan javni natječaj.

Druga faza testiranja sastoji se od provjere znanja engleskog jezika i pismene provjere znanja rada na računalu.

U prvu fazu testiranja upućuju se kandidati koji ispunjavaju formalne uvjete iz javnog natječaja, a čije su prijave pravodobne i potpune.

Svaki dio provjere vrednuje se bodovima od 0 do 10. Bodovi se mogu utvrditi i decimalnim brojem, najviše na dvije decimale.

Smatra se da je kandidat zadovoljio na provedenoj provjeri znanja, ako je za svaki dio provedene provjere dobio najmanje 5 bodova.

Kandidat koji ne zadovolji na provedenoj prvoj fazi provjere, ne može sudjelovati u drugoj fazi.

U drugu fazu testiranja upućuju se kandidati koji su ostvarili najbolje rezultate u prvoj fazi testiranja i to 15 kandidata. Svi kandidati koji dijele 15. mjesto u prvoj fazi testiranja pozvat će se u drugu fazu. Ako je u prvoj fazi zadovoljilo manje od 15 kandidata, u drugu fazu postupka pozvat će se svi koji su ostvarili najmanje 5 bodova.

Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja i to 10 kandidata za svako radno mjesto, a ako je u drugoj fazi zadovoljilo manje od 10 kandidata, na intervju će se pozvati svi kandidati koji su zadovoljili u prvoj i drugoj fazi testiranja.

Komisija u razgovoru s kandidatima utvrđuje znanja, sposobnosti, vještine, profesionalne ciljeve, ostvarene rezultate u dosadašnjem radu te motivaciju za rad u državnoj službi.

Rezultati intervjua također se vrednuju bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenim na testiranju i intervjuu.

Za sve eventualne upite kontaktirajte nas na našu email adresu [zaposljavanje@sduosz.hr](mailto:zaposljavanje@sduosz.hr)

MJESTO I VRIJEME ODRŽAVANJA TESTIRANJA BITI ĆE OBJAVLJENO NAJMANJE 5 DANA PRIJE TESTIRANJA NA STRANICAMA SREDIŠNJEG DRŽAVNOG UREDA [www.sduosz.gov.hr](http://www.sduosz.gov.hr).